****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 27.janvārī **Nr.29**

(prot. Nr.3, 12.§)

**Par nodomu protokola noslēgšanu ar VSIA „Daugavpils teātris”**

Pamatojoties uz likuma “Par pašvaldībām” 12.pantu, ņemot vērā šā likuma 15.panta pirmās daļas 5.punktu, kas noteic pašvaldības autonomo funkciju - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, organizatoriski un finansiāli palīdzot kultūras iestādēm un pasākumiem,

izskatot VSIA „Daugavpils teātris” (turpmāk – Daugavpils teātris) 2021.gada 6.decembra vēstulē Nr.127 izteikto lūgumu nodot Daugavpils teātra vajadzībām pašvaldībai piederošās Vienības nama pagrabstāva telpas 280 m2 platībā, lai tur aprīkotu mazās formas izrāžu skatītāju zāli, kas pavērtu jaunas mākslinieciskās iespējas un ļautu spēlēt divas dažādas izrādes vienā dienā, kas savukārt ļautu palielināt teātra ienākumus un teātra mākslas pieejamību iedzīvotājiem,

ņemot vērā, ka šīs telpas ir neapmierinošā tehniskā stāvoklī un tajās nepieciešams veikt remontdarbus,

lai veicinātu, no viena puses, Daugavpils teātra mākslinieciskās izaugsmes ilgtspēju, un no otras puses, Vienības namā esošo, neizmantoto pagrabstāva telpu uzturēšanu un attīstību,

ņemot vērā 2021.gada 5.janvāra Līdzdarbības līgumu par atsevišķu valsts pārvaldes uzdevumu deleģēšanu kultūras jomā Nr.2.5-8-13 starp Kultūras ministriju un VSIA “Daugavpils teātris”, saskaņā ar kuru Ministrija deleģē Teātrim valsts pārvaldes uzdevumu: iestudēt daudzveidīgas un kvalitatīvas teātra izrādes latviešu, krievu un latgaliešu valodā, nodrošinot repertuāra plašumu un veicinot jaunradi, nodrošināt teātra mākslas pieejamību Latvijas sabiedrībai, primāri – Latgales reģionā, sekmējot kultūras procesa decentralizāciju, kā arī veicinot starpkultūru dialogu un sabiedrības integrāciju, ar teātra izrāžu starpniecību nodrošināt kultūrizglītības iespējas bērnu un jauniešu auditorijai, apgūt starptautisko pieredzi teātra mākslas jomā, veicinot izcilību, nodrošināt Daugavpils teātra finanšu, tehniskās un tehnoloģiskās darbības efektivitāti un ilgtspēju,

kā arī ņemot vērā Kultūras ministres 2015.gada 20.novembrī apstiprināto Daugavpils teātra nozares stratēģiju (turpmāk – Teātra stratēģija), ar kuru Teātrim noteikti šādi stratēģiskie mērķi un uzdevumi: nodrošināt profesionālā teātra klātbūtni Latgales reģionā, kļūstot par reģiona kultūras dzīves centru; piedāvāt mākslinieciski augstvērtīgu un kultūrizglītojošu repertuāru; piedāvāt pilsētas un reģiona etniskajai situācijai atbilstošu teātra repertuāru latviešu, latgaliešu, krievu, arī poļu valodā, pilnveidojot abas – latviešu un krievu – teātra trupas; Teātra stratēģijas 2.rīcības virziens „Teātra mākslas institūciju un mediju iesaiste auditorijas paplašināšanā, veicinot sabiedrības ieinteresētību un līdzdalību kultūras procesos” paredz attīstīt tradicionālus un inovatīvus pasākumus, sekmējot teātra kultūras daudzveidības popularizēšanu, veidot daudzveidīgus, dažādām mērķauditorijām paredzētus ievērojamu Latvijas teātra darbinieku, kā arī nozīmīgu vēstures notikumu jubilejām veltītus pasākumus, veidot atbalsta mehānismus kultūras institūcijām, kas veido jaunus, inovatīvus pakalpojumus jaunu auditoriju piesaistei, tostarp ārvalstu auditorijas piesaistei, teātra institūcijās stiprināt esošo un veicināt jaunu kultūras pakalpojumu pieejamību bez jebkādas diskriminācijas, tostarp veicinot sociālo iekļautību personām ar funkcionālajiem traucējumiem. Teātra stratēģijas īstenošanā kā atbildīgā institūcija ir norādīta arī pašvaldība, pasākumu īstenošanai piesaistot pašvaldības budžeta līdzekļus;

ņemot vērā to, ka Daugavpils pašvaldība piedalās Kultūras ministrijas izsludinātajā konkursā par „Eiropas kultūras galvaspilsēta 2027” titula piešķiršanu, izstrādājot pilsētas kultūras stratēģiju un kultūras pasākumu programmu ar augstu māksliniecisko un kultūras kvalitāti. Konkursa ietvaros tiks realizēti tai skaitā teātra jauno mākslinieku projekti,

ņemot vērā Daugavpils domes Izglītības un kultūras jautājumu komitejas 2022.gada 20.janvāra atzinumu, Daugavpils domes Finanšu komitejas 2022.gada 20.janvāra atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolēma:**

1. Noslēgt ar valsts sabiedrību ar ierobežotu atbildību „Daugavpils teātris”, reģistrācijas Nr.41503037608, juridiskā adrese Rīgas ielā 22a, Daugavpilī, nodomu protokolu par turpmāko sadarbību.
2. Pilnvarot Daugavpils pilsētas pašvaldības izpilddirektori S.Šņepsti parakstīt nodomu protokolu.

Pielikumā: nodomu protokola projekts.

Domes priekšsēdētājs *(personiskais paraksts)* A.Elksniņš

**Nodomu protokols par turpmāko sadarbību**

Daugavpilī 2022.gada \_\_\_.\_\_\_\_\_\_\_

**Daugavpils pilsētas pašvaldība**, reģistrācijas Nr.90000077325, juridiskā adrese: K.Valdemāra ielā 1, Daugavpilī (turpmāk – Pašvaldība), tās izpilddirektores S.Šņepstes personā, kura rīkojas saskaņā ar Domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1punktu, no vienas puses, un

**Valsts sabiedrība ar ierobežotu atbildību “Daugavpils teātris”,** reģistrācijas Nr. 41503037608, juridiskā adrese: Rīgas ielā 22a, Daugavpilī (turpmāk – Daugavpils teātris), tās valdes priekšsēdētāja Oļega Šapošņikova un valdes locekles Ritas Strodes personās, kuri rīkojas saskaņā ar Statūtiem, no otras puses, turpmāk kopā – Puses, katra atsevišķi – Puse,

pamatojoties uz Daugavpils domes 2022.gada \_\_\_\_\_.janvāra lēmumu Nr.\_\_\_\_ „Par nodomu protokola noslēgšanu ar VSIA „Daugavpils teātris””, Puses vienojas par sekojošo:

1. Puses slēdz šo nodomu protokolu, lai veicinātu, no vienas puses, Daugavpils teātra mākslinieciskās izaugsmes ilgtspēju, un, no otras puses, Pašvaldībai piederošo Vienības namā esošo, neizmantoto pagrabstāva telpu attīstību.
2. Nodomu protokola 1.punktā noteikto mērķu sasniegšanai Puses apņemas:
   1. Daugavpils teātris apņemas nodrošināt finansējumu tehniskās dokumentācijas sagatavošanai un būvdarbu veikšanai Vienības nama pagrabstāva telpās 280 m2 platībā (turpmāk – Telpas).
   2. Pašvaldība apņemas nodot Daugavpils teātrim Telpas bezatlīdzības lietošanā, pieņemot par to Domes lēmumu un noslēdzot attiecīgu līgumu.
3. Nodomu protokols stājas spēkā dienā, kad to ir parakstījušas abas Puses, un ir spēkā līdz 2023.gada 31.decembrim.
4. Nodomu protokols sastādīts uz \_\_ lapas un parakstīts divos eksemplāros, pa vienam eksemplāram katrai Pusei ar vienādu juridisko spēku.

**Pašvaldība: Daugavpils teātris:**

K.Valdemāra iela 1, Daugavpils Rīgas iela 22A, Daugavpils

reģ.Nr.90000077325 reģ.Nr. 41503037608

Valsts kase AS SEB banka

TRELLV22 UNLALV2X

Konta Nr.LV34TREL980200309200B Konta Nr.LV93UNLA0050020439599

Pašvaldības izpilddirektore Valdes priekšsēdētājs

Sabīne Šņepste Oļegs Šapošņikovs

Valdes locekle

Rita Strode

2022.gada \_\_\_.\_\_\_\_\_\_ 2022.gada \_\_\_.\_\_\_\_\_\_\_\_